שיטת הפעולה של קרנות הפנסיה הותיקות הביאה חלק גדול מקרנות הפנסיה ליצירת גירעונות אקטואריים גדולים. המשמעות היא שקרנות אלה היו בעלות סיכון גבוה להגיע למצב של חוסר יכולת לעמוד בהתחייבויות שלהן כלפי המבוטחים. התוצאה הייתה עלולה להיות משבר כלכלי חברתי חמור ולכן המדינה לקחה אחריות על ניהול הקרנות הללו עד להבראה ותשלום לכל המבוטחים.  אחד הצעדים שננקטו כדי לצמצם את הסיכון ואת הגירעונות היה הפסקת הצטרפות מבוטחים חדשים.